**Ministru kabineta noteikumu projekta “Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātā Ministru kabineta noteikumu projekta mērķis ir noteikt tiesisko regulējumu, pārņemot 2021. gada 1. jūlijā spēku zaudējušo Ministru kabineta 2018. gada 28. augusta noteikumu Nr. 544 “Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam” (turpmāk – MK noteikumi) normas, papildus ņemot vērā jaunu MK noteikumu izdošanas pamatojumu (deleģējošo normu), izmaiņas Eiropas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam spēkā esamības termiņā, kā arī labojot konstatētās neprecizitātes iepriekšējos MK noteikumos un ievērojot Aizsardzības ministrijas administrētās grantu sistēmas līdzšinējās darbības ietvaros gūtos secinājumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Kārtība, kādā Aizsardzības ministrija īsteno projektu konkursus militāru vai divējāda lietojuma produktu attīstības atbalstam”(turpmāk - MK noteikumu projekts)ir izstrādāts pēcAizsardzības ministrijas (turpmāk – AM) iniciatīvas. Iepriekšējie MK noteikumi bija izdoti saskaņā ar Ministru kabineta iekārtas likuma 31. panta pirmās daļas 3. punktu, proti, ja tas nepieciešams Eiropas Savienības tiesību aktu piemērošanai un ja attiecīgais jautājums ar likumu nav noregulēts. Šobrīd atbilstošu regulējumu nosaka Mobilizācijas likuma 9. panta 14. punkts (2019. gada 19. decembra likums “Grozījumi Mobilizācijas likumā”), un Ministru kabinetam saskaņā ar izveidoto tiesību normu sistēmu un jauno likuma pilnvarojumu ir jāizdod jauni Ministru kabineta noteikumi. Tā kā jebkuru Ministru kabineta noteikumu nosaukuma sastāvdaļa ir konkrēto noteikumu pieņemšanas datums, tad nebūtu korekti saglabāt MK noteikumus, kas ir pieņemti ātrāk nekā atbilstošā likuma pilnvarojuma norma. Turklāt 2021. gada 1. jūlijā beidzās MK noteikumos paredzētais spēkā esamības termiņš, tāpēc šajā gadījumā nepieciešams sagatavot jaunu noteikumu projektu. Ņemot vērā minēto, AM ir izstrādājusi MK noteikumu projektu, pārņemot iepriekšējo MK noteikumu normas, kur nepieciešams, tās precizējot un papildinot ar jaunām normām. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts pārņem iepriekšējo MK noteikumu normas un precizē tās atbilstoši jaunajai Komisijas Regulai (ES) 2020/972 (2020. gada 2. jūlijs), ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem, kā arī papildina atbilstoši AM veikto trīs projektu konkursu uzsaukumos gūtajai pieredzei.Papildus agrākajam regulējumam ar MK noteikumu projektu MK noteikumi tiek papildināti ar sekojošiem punktiem.MK noteikumi nosaka, ka projekta iesniedzējs cita starpā iesniedz uzskaites veidlapu par sniedzamo informāciju *de minimis* atbalsta piešķiršanai saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem. Lai mazinātu iesniedzamo dokumentu skaitu, MK noteikumu projekts (papildināts 16.4. apakšpunkts) paredz iespēju minēto veidlapu iesniegšanas vietā projekta iesniegumā norādīt attiecīgajā valsts informācijas sistēmā – *de minimis* atbalsta uzskaites sistēmā – sagatavotās un apstiprinātās veidlapas numuru. Gadījumā, ja projekta iesniegumu iesniedz, izmantojot MK noteikumu 1. pielikumā paredzēto veidlapu, attiecīgi papildināta MK noteikumu 1. pielikuma otrā tabula minētās informācijas norādīšanai.Lai precizētu projektu konkursa iesniegumu vērtēšanas kārtību, MK noteikumi papildināti ar jaunu punktu (23.) par AM kā atbalsta sniedzēja veiktu iesnieguma atbilstības *de minimis* robežvērtības un kumulācijas nosacījumiem izvērtējumu. MK noteikumu projekts ietver vienu tehnisku labojumu MK noteikumu 27. punktā, jo agrākā redakcija (26. punkts) satur atsauci uz nepareizu MK noteikumu punktu.MK noteikumi papildināti ar jaunu punktu (28.), kas paredz AM tiesības piešķirt projekta iesniedzējam tādu atbalsta summu, kas ir mazāka nekā projekta iesniegumā norādītā, ja ar projekta iesniegumā norādīto (pieprasīto) atbalsta summu tiktu pārkāpts *de minimis* atbalsta robežlielums. Turklāt, ņemot vērā Eiropas Savienības Tiesas judikatūru (2020. gada 28. oktobra sprieduma Lietā C 608/19 45. apsvērums), norma papildināta ar nosacījumu par nepieciešamību šādā gadījumā labot projekta iesniegumu.Saskaņā ar MK noteikumu 33. punktu AM lēmumu par atbalsta piešķiršanu, vai atteikumu piešķirt atbalstu pieņem mēneša laikā no iesnieguma saņemšanas dienas. Norādām, ka atsevišķu projekta iesniedzējam noteikto prasību pārbaude (piemēram, atzinuma saņemšana no Militārās izlūkošanas un drošības dienesta, jo īpaši, ja projekta iesniedzējs, tā valdes vai padomes locekļi vai dalībnieki nav Latvijas rezidenti) var aizņemt ilgāku laiku, turklāt ar katru gadu AM saņem arvien vairāk projektu iesniegumu (no 10 pirmajā uzsaukumā līdz 31 projektam trešajā uzsaukumā), kā dēļ veikt nepieciešamo prasību pārbaudi un kvalitatīvu iesniegto projektu izvērtējumu, kurā piedalās ne tikai AM, bet arī citu struktūru speciālisti, noteiktajā viena mēneša periodā ir praktiski neiespējami. Bet, galvenais, iepriekšējā regulējuma redakcija nozīmē nevienmērīgu lēmuma pieņemšanas procesu - AM projektu iesniegumus saņem sākot no pirmās, līdz pat pēdējai projektu iesniegšanas termiņa dienai (kas ir vismaz 30 dienu ilgs periods). Ņemot vērā minēto, MK noteikumu projekts (35. punkts) paredz pagarināt AM lēmuma pieņemšanai noteikto termiņu, turklāt tā atskaiti sākot no projektu iesniegumu iesniegšanas termiņa beigām.Tāpat minētais punkts papildināts ar norādi uz AM pieņemto lēmumu kā atbalsta piešķiršanas brīdi, kā tas ir atbilstoši Komisijas regulas Nr.1407/2003 3. panta 4. daļā noteiktajam un kas ir būtisks ar *de minimis* atbalsta saņemšanu saistītās informācijas glabāšanas termiņa noteikšanai atbilstoši Komisijas regulas Nr. 1407/2013 6. panta 4. punktam (MK noteikumu 39. punkts (MK noteikumu projekta 42. punkts)).Tā kā MK noteikumi paredz kontroles pienākumu AM ne retāk kā reizi atbalsta periodā pārbaudot atbalsta saņēmēja atbilstību MK noteikumos minētajām prasībām, ņemot vērā to, ka 2021. gada 8. jūnijā ir stājies spēkā 2021. gada 13. maija likums “Grozījumi Komercdarbības atbalsta kontroles likumā”, kura IV un V nodaļā ir ietverti nosacījumi nelikumīga un nesaderīga komercdarbības atbalsta atgūšanai, MK noteikumi papildināti ar jaunu punktu (41.) par atbalsta saņēmēja pienākumu atmaksāt AM visu MK noteikumu ietvaros saņemto *de minimis* atbalstu, ja atbilstības pārbaudēs AM konstatē, ka ir pārkāptas Komisijas regulas Nr. 1407/2013 prasības. Līdz šim viens no AM administrētās grantu programmas pamatojumiem bija Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr. 1407/2013). Ņemot vērā minētās Regulas darbības laiku, arī MK noteikumiem Nr. 544 to sākotnējā redakcijā bija noteikts darbības laiks – līdz 2021. gada 30. jūnijam. Atbilstoši jaunās Komisijas Regulas (ES) 2020/972 (2020. gada 2. jūlijs), ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem, 1. pantā un Komisijas regulas 1407/2013 7. panta 4. daļā noteiktajam, MK noteikumu projekta darbības termiņš noteikts līdz 2024. gada 30. jūnijam. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas aizsardzības industrijas uzņēmēji un divējāda lietojuma preču ražotāji, ar aizsardzības industriju saistītas zinātniskās institūcijas. |
| 2. | Tiesiskā regulējuma ietekme uz tautsaimniecību un administratīvo slogu | Līdz ar MK noteikumu projekta darbības termiņa pagarinājumu AM turpinās veicināt militārās industrijas un ar to saistīto zinātnisko institūciju attīstību Latvijā, palielināt to ekonomiskās un pētnieciskās darbības rezultātu lietojuma aizsardzības jomā potenciālu gan nacionālā, gan starptautiskā līmenī, nepalielinot administratīvo slogu. |
| 3. | Administratīvo izmaksu monetārs novērtējums | Nav.  |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021** | Turpmākie trīs gadi (*euro*) |
| **2022** | **2023** | **2024** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Saskaņā ar vidēja termiņa budžeta ietvaru | Izmaiņas, salīdzinot ar vidējā termiņa budžeta ietvaru 2022. gadam | Saskaņā ar vidēja termiņa budžeta ietvaru | Izmaiņas, salīdzinot ar vidējā termiņa budžeta ietvaru 2023. gadam | Izmaiņas, salīdzinot ar vidējā termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1.Budžeta ieņēmumi: | **400 000** | **0** | **400 000** | **0** | **400 000** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 400 000 | 0 | 400 000 | 0 | 400 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | **400 000** | **0** | **400 000** | **0** | **400 000** | **0** | **0** |
| 2.1. valsts pamatbudžets | 400 000 | 0 | 400 000 | 0 | 400 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 | 0 | 0 |
| 3. Finansiālā ietekme: | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar „+” zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | **0** | **0** | **0** | **0** | **0** | **0** |
| 5.1. valsts pamatbudžets | 0 | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav plānotas. |
|  8.Cita informācija | Militāra vai divējāda pielietojuma produktu atbalsts 2021. gadā tiks finansēts no Aizsardzības ministrijas budžeta apakšprogrammā 22.12.00 “Nacionālo bruņoto spēku uzturēšana” plānotajiem līdzekļiem grantiem. Militāra vai divējāda pielietojuma produktu atbalsts no 2022.  – 2023. gadam tiks īstenots Aizsardzības ministrijai piešķirto budžeta līdzekļu ietvaros no budžeta apakšprogrammas 22.12.00 “Nacionālo bruņoto spēku uzturēšana”. Atbalstāmo projektu daudzums un pieejamā finansiālā atbalsta sadalījums atkarīgs no kopējā iesniegto projektu daudzuma un pieprasītā finansiālā atbalsta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Tiek ieviestas šādu Eiropas Savienības tiesību aktu normas:1. Eiropas Komisijas 2013. gada 18. decembra Regula (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Regula Nr. 1407/2013);
2. Eiropas Komisijas 2020. gada 2. jūlija Regula (ES) 2020/972, ar ko groza Regulu (ES) Nr. 1407/2013 attiecībā uz tās pagarināšanu un groza Regulu (ES) Nr. 651/2014 attiecībā uz tās pagarināšanu un attiecīgiem pielāgojumiem (turpmāk – Regula Nr. 2020/972) 1. pantā noteiktais Regulas Nr. 1407/2013 piemērošanas termiņš;
3. Eiropas Padomes 2009. gada 5. maija Regulas (EK) Nr. 428/2009, ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei (turpmāk – Regula Nr. 428/2009), 2. panta 1. punkts;
4. Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr. 651/2014), 2. panta 2. punkts.
 |

|  |
| --- |
| **1. tabula****Tiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību aktavienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, - sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, - norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regula Nr.1407/2013 |
| Regulas Nr. 1407/2013 1. panta 1. punkts | Noteikumu projekta 5. punkts | Pārņemts pilnībā | Noteikumu projekts neparedz stingrākas prasības |
| Regulas Nr. 1407/2013 2. panta 2. punkts | Noteikumu projekta 2. punkta 7. apakšpunkts | Pārņemts pilnībā | Noteikumu projekts neparedz stingrākas prasības |
| Regulas Nr. 1407/2013, 3. panta 2. punkts | Noteikumu projekta 2. punkta 1. apakšpunkts, 4. punkts, 6. punkts | Pārņemts pilnībā | Noteikumu projekts neparedz stingrākas prasības |
| Regulas Nr. 1407/2013, 3. panta 4. punkts | Noteikumu projekta 35. punkts | Pārņemts pilnībā | Noteikumu projekts neparedz stingrākas prasības |
| Regulas Nr. 1407/2013 5. panta 1. un 2. punkts | Noteikumu projekta 7. punkts | Pārņemts pilnībā | Noteikumu projekts neparedz stingrākas prasības |
| Regulas Nr. 1407/2013 6. panta 4. punkts | Noteikumu projekta 42. punkts | Pārņemts pilnībā | Noteikumu projekts neparedz stingrākas prasības |
| Regulas Nr. 1407/2013 7. panta 4. punkts | Noteikumu projekta 43. punkts | Pārņemts pilnībā | Noteikumu projekts neparedz stingrākas prasības |
| Regula Nr. 2020/972 |
| Regulas Nr. 2020/972 1. pants | Noteikumu projekta 43. punkts | Pārņemts pilnībā | Neparedz stingrākas prasības |
| Regula Nr. 428/2009 |
| Regulas Nr. 428/2009 2. panta 1. punkts | Noteikumu projekta 2. punkta 2. apakšpunkts | Pārņemts pilnībā | Neparedz stingrākas prasības |
| Regula Nr. 651/2014  |
| Regulas Nr. 651/2014 2. panta 2. punkts | Noteikumu projekta 2. punkta 4. apakšpunkts | Pārņemts pilnībā | Neparedz stingrākas prasības |
| Regulas Nr. 651/2014 2. panta 83. punkts | Noteikumu projekta 2. punkta 6. apakšpunkts | Pārņemts pilnībā | Neparedz stingrākas prasības |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033) sabiedrībai ir dota iespēja rakstiski sniegt viedokli par noteikumu projektu tā izstrādes stadijā. Informācija ir publicēta AM tīmekļa vietnē [www.mod.gov.lv](http://www.mod.gov.lv) 2021. gada 28. aprīlī. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt viedokli, noteikumu projekts 2021. gada 28. aprīlī ievietots AM tīmekļa vietnē <https://www.mod.gov.lv/lv/nozares-politika/sabiedribas-lidzdaliba/sabiedriskas-un-publiskas-apspriesanas>. |
| 3. | Sabiedrības līdzdalības rezultāti | Nav saņemti priekšlikumi vai iebildumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildu resursi nav nepieciešami.  |
| 3. | Cita informācija | Nav. |

Ministru prezidenta biedrs,

aizsardzības ministrs Artis Pabriks

Spriņģe, 67335234;

inta.springe@mod.gov.lv